चार माह से एएनएम के भरोसे हेल्थ सेंटर
गालूडीहउपस्वास्थ्य केंद्र बीते चार माह से एएनएम के भरोसे चल रहा है। यहां मरीजों का इलाज भी एएनएम द्वारा ही किया जा रहा है। जानकारी हो कि गालूडीह उपस्वास्थ्य केंद्र से 2015 अगस्त माह में चिकित्सक डॉ. डीके हांसदा का स्थानांतरण हुआ था। उसके बाद से आज तक इस केंद्र पर किसी चिकित्सक की पदस्थापना नहीं हुई है। इस उपस्वास्थ्य केंद्र पर महुलिया, हेंदलजुड़ी, बड़ाखुर्शी, जोड़िसा, उल्दा तथा बाघुड़िया पंचायत के मरीज आते हैं। चिकित्सक के नहीं रहने के कारण एएनएम रेणु कुमारी ही मरीजों का इलाज करतीं हैं। चिकित्सक के जाने के बाद से अब तक एएनएम द्वारा 2838 मरीजों की जांच की गई है। वहीं 36 महिलाओं का प्रसव भी कराया गया है। यहां रेणु कुमारी के अलावा वीणा पानी महतो और पूनम कुमारी एएनएम के रूप में पदस्थापित हैं। वहीं अनुसेवक के रूप में मीना प्रमाणिक तथा स्विपर मंजू माझी हैं। उपस्वास्थ्य केंद्र में 9 पद हैं। जिसमें से 5 पद पर कर्मचारी हैं। वहीं 4 पद रिक्त हैं।
उपस्वास्थ्य केंद्र में मरीज का इलाज करती एएनएम।
उपस्वास्थ्य केंद्र पर एक भी पुरुष कर्मचारी नहीं
इसउपस्वास्थ्य केंद्र पर एक भी पुरुष कर्मचारी पदस्थापित नहीं हैं। सभी पदस्थापित कर्मचारी महिला ही हैं। एएनएम रेणु कुमारी ने बताया कि उपस्वास्थ्य केंद्र काफी सुनसान जगह पर है। दोपहर के समय मरीजों के नहीं रहने पर केंद्र एकदम सुनसान हो जाता है। ऐसे में हमेशा डर बनी रहती है कि कहीं कुछ अनहोनी हो जाए। कभी-कभी असामाजिक तत्व शराब पीकर अस्पताल पहुंच जाते हैं, तथा तरह-तरह के सवाल करने लगते हैं।
सुविधाका अभाव
उपस्वास्थ्यकेंद्र में सुविधाओं का घोर अभाव है। यहां तो पीने के लिए पानी की कोई व्यवस्था है और ही बिजली। वहीं केंद्र में किसी प्रकार की कोई जांच की भी व्यवस्था नहीं है। मरीजों के बैठने के लिए जगह नहीं है।
hin_Deva hin_Deva hin_Deva hin_Deva hin_Deva hin_Deva hin_Deva